**KRAJEVNA SKUPNOST JEVNICA**

**Jevnica 36,** **1281 Kresnice**

**E-mail:** **svetks@jevnica.si**

**Datum: 20.10.2021**

**Zapisnik 17. seje sveta KS Jevnica,**

**ki je bila v ponedeljek, 18. 10. 2021 ob 19.00,**

**v sejni sobi KS Jevnica.**

Člani sveta prisotni na seji: Jernej Kukovica, Viktorija Benčič, Niko Krajnčič, Tomo Jerebič, Marija Klopčič, Klemen Cerar in Jani Jerant.

**Dnevni red:**

***1. Pregled in potrditev zapisnika 16. seje sveta KS Jevnica.***

***2. Plan dela – prioritete za obdobje 2021-2022.***

***3. Seznanitev z zapisnikom VO 2-2021, VO-3-2021 in dopisom z odgovori za Sanjo***

 ***Jerant in Gorana Arsenijeviča ter opredelitev do le-tega.***

***4. Poročilo o zboru krajanov naselja Kresniške Poljane in obravnava izjave nekaj***

 ***krajanov stanujočih ob cesti imenovani Poljanski krog.***

***5. Sodelovanje pri organizaciji in izvedbi Festivala V hvaležnost jeseni.***

***6. Druge aktualne zadeve in pobude svetnikov.***

***AD. 1 Pregled in potrditev zapisnika 16. seje sveta KS Jevnica.***

***Sklep 1: Člani sveta soglasno potrjujejo zapisnik 16. seje sveta KS Jevnica.***

***AD. 2 Plan dela – prioritete za obdobje 2021-2022.***

***Sklep 1: Člani sveta so pregledali in soglasno sprejeli prioritetne naloge po naseljih***

 ***v letih 2021-22 (v prilogi).***

***AD. 3 Seznanitev z zapisnikom VO 2-2021, VO-3-2021 in dopisom z odgovori za Sanjo Jerant in Gorana Arsenijeviča ter opredelitev do le-tega.***

*Jernej Kukovica je kronološko prešel dogajanje v zvezi s to zadevo in predstavil dopis z odgovori za investitorja Sanjo Jerant in Gorana Arsenijeviča.*

***Sklep 1: Člani sveta soglasno potrjujejo dopis z odgovori za investitorja, ki se jima ga pošlje.***

***AD. 4 Poročilo o zboru krajanov naselja Kresniške Poljane in obravnava izjave nekaj krajanov stanujočih ob cesti imenovani Poljanski krog.***

*Jernej Kukovica je člane sveta informiral o zboru krajanov, ki je bil izveden 8.10.21.*

***Sklep 1: Člani sveta sprejemajo informacijo o izvedenem zboru krajanov.***

***Sklep 2: Projekt je potrebno razgrniti v dvorani in z njim seznaniti še preostale krajane.***

***Sklep 3: Občina Litija mora predhodno urediti lastništva zemljišč »podarjenih delov parcel k parceli na kateri se nahaja cesta«, ki so jih lastniki podarili občini Litiji že ob izvedeni parcelaciji leta 1978 z vpisom v zemljiško knjigo.***

***Sklep 4: S postopkom pridobivanja tehnične dokumentacije za kanalizacijo, projektom za gradbeno dovoljenje (PGD), je potrebno seznaniti vse krajane v naslednjih dneh.***

***AD. 5 Sodelovanje pri organizaciji in izvedbi Festivala V hvaležnost jeseni.***

*Jani Jerant je poročal o pripravah na festival V hvaležnost jeseni, na katerem KS Jevnica sodeluje kot eden od soorganizatorjev. Področja pri katerih KS sodeluje na festivalu so prednostno: postavitev obeležja kraja z vevnico, napisom in karto KS Jevnica ter kulinarična predstavitev krajevnih jedi s ponudbo na stojnicah idr.*

***Sklep 1: Člani sveta sprejemajo informacijo o vsebini in izvedbi festivala.***

***Sklep 2: Karte KS Jevnica se na naše stroške namestijo na vseh vpadnicah v našo KS. Naš strošek je tudi oblikovanje celostne podobe in postavitve obeležja.***

***AD. 6 Druge aktualne zadeve in pobude svetnikov.***

*a) Poročilo o delih in urejanju okolice Športnega centra Jevnica:*

***Sklep: Člani sveta sprejemajo informacijo o urejanju Športnega centra Jevnica.***

*b) Opravljena dela oziroma krpanje problematičnih cestnih odsekov oziroma poškodb:*

*Informacijo o opravljenem asfaltiranju sta podala Vika in Niko****.*** *Ker je bilo asfalta na voljo premalo, so bila opravljena le nekatera najnujnejša dela v Goliščah in Jevnici (Zelena dolina). V Kresniških Poljanah ni bila zakrpana nobena od lukenj oziroma poškodb cestišča, kakor tudi ne na relaciji Jevnica-Laze in v Zgornji Jevnici. Opozorjeni smo bili tudi na poškodbo cestišča na JP 710012, na odcepu proti Marolt Sandiju.*

***Sklep: Občino Litija in KSP Litija se opozori na preostala dela, ki tokrat niso bila opravljena, a jih je nujno potrebno.***

*c) Dela na cestah in poteh do konca leta:*

***Sklep 1: Na problematičnih delih je potrebno obkositi ali obsekati ceste, za kar se zaprosi Občini Litija oziroma KSP Litija.***

***Sklep2: Po posameznih naseljih se izvede vsakoletno urejanje javnih poti pred zimo, s poudarkom na čiščenju prepustov in kanalov ter odstranitvijo listja.***

*d) s strani člana sveta Toma Jerebiča je ponovno podana pobuda za namestitev hitrostnih ovir na cesti Jevnica-Laze.*

***Sklep 1: Člani sveta KS Jevnica predlagajo, da stanujoči ob cesti Jevnica-Laze zberejo podpise in s tem podkrepijo svoje skupne želje oziroma zahteve.***

***Sklep 2: Svet KS Jevnica podpira prizadevanja krajanov v zvezi z namestitvijo predlaganih hitrostnih ovir in naproša Občino Litija za realizacijo le-teh.***

***Sklep 3: Svet KS predlaga, da odbor za ceste in infrastrukturo ponovno pregleda vse dosedanje pobude glede hitrostnih ovir, prometnih znakov, ogledal in varnostnih ograj: Kresniške Poljane(Bojan Kovič), Golišče, Zgornja Jevnica, Jevnica (Samo Janež, javna pot skozi Zeleno dolino) in jih skupaj vloži v obravnavo ter realizacijo na Občino Litija.***

*Sestanek je bil zaključen ob 23.00.*